Ons arriveer by Onguma Lodge en bevind ons in een van die drie kampe, nl die Tambotie Kamp. Dit is 'n nuwe kamp en word bemark as 'n "luukse kamp". Die ablusies ens is wel nuut en baie goed beplan, mar die meeste van die staanplekke is bedoel vir tente of daktente. Ons moes behoorlik maneuvre om op ons kampplek, 'n groter een, in te kom. Daar is bitter min skaduwee, en ons was nie gelukkig nie.Teen 39°c soek jy darem effense skaduwee!. Hulle noem ook op die internet van 'n watergat waar jy op die restaurent se stoep kan sit en kyk hoe die diere kom water drink. By die ontvangs / restaurant is wel 'n suipplek, maar ons noem dit sommer 'n "fish pond".
Net anderkant die watergat, sien ons twee leeus in die koelte van die boom lê. Al die diere is baie dors, maar bang en kom nie naby die water nie. Van links kom Impalas, van regs kom Blouwildebeeste, en van heel regs staan 'n groot trop Springbokke. Ons wag vir aksie, maar na meer as 'n uur bly alles net so, en niemand waag iets nie/
Hierdie is net 'n lodge, en die pad daarheen draai af van die pad na die Bush Camp. Die meisie daar is vriendelik en wys on sdie kamers. Dit is baie luuks, netjies en goed beplan. Die kostes beloop so ±N$4000 afhangende van die grootte kamer. Aandete bed en ontbyt is ingesluit